## Odluka o općinskim porezima Općine Marija Gorica

### NN 119/2001 (28.12.2001.), Odluka o općinskim porezima Općine Marija Gorica

# OPĆINA MARIJA GORICA

2040

Na teme­lju članka
30. Zakona o financira­nju jedinica lokalne i područne (re­gionalne) samouprave
(»Narodne novine« br. 117/93, 69/97, 33/00, 73/00, 127/00 i 59/01) i članka 26.
Statuta Općine Marija Gorica (»Službeni glasnik Općine Marija Gorica« br.
18/01), Općinsko vijeće Općine Marija Gorica, na svojoj sjednici održanoj dana
13. prosinca 2001. donijelo je

## ODLUKU

### O OPĆINSKIM POREZIMA OPĆINE MARIJA GORICA

I. TEMELJNE
ODREDBE

Članak 1.

Ovom se Odlukom uvode
porezi Općine Marija Gorica (u da­lj­njem tekstu: Općine), te propisuju stope,
visina i drugi odgovarajući elementi za njihov obračun i plaća­nje.

II. VRSTA POREZA

Članak 2.

Porezi Općine su:

1. porez na potroš­nju

2. porez na kuće za
odmor

3. porez na
neobrađeno obradivo po­ljoprivredno zem­ljište

4. porez na
nekorištene poduzetničke nekretnine,

5. porez na
neizgrađeno građevinsko zem­ljište,

6. porez na tvrtku
ili naziv.

Članak 3.

Porez na potroš­nju
alkoholnih i bezalkoholnih pića i piva plaća se po stopi 3%.

Članak 4.

Bezalkoholnim pićima
u smislu čl. 3. ove Odluke smatraju se prirodni voćni sokovi (juice) kao i sva
osvježavajuća gazirana bezalkoholna pića te mineralne i gazirane vode, osim
kave i čaja.

Članak 5.

Osnovica poreza na
potroš­nju iz čl. 3. ove Odluke jest prodajna cijena pića po kojoj se pića
prodaju u ugostite­ljskim objektima bez poreza na dodanu vrijednost.

Članak 6.

Obveznik poreza
obračunava i plaća obračunati iznos do 15-og u mjesecu za protekli mjesec, na
način propisan Zakonom o porezu na dodanu vrijednost. Obračunani porez iskazuje
se u evidencijama propisanim za obračun poreza na dodanu vrijednost.

Porez na kuće za odmor

Članak 7.

Porez na kuće za
odmor plaća se 10,00 kuna po četvornom metru korisne površine kuće za odmor.

Porez na neobrađeno
obradivo po­ljoprivredno zem­ljište.

Članak 8.

Porez na neobrađeno
obradivo po­ljoprivredno zem­ljište plaća se po hektaru neobrađenog obradivog
po­ljoprivrednog zem­ljišta, godiš­nje kako slijedi

– na oranice..................... 250,00 kuna

– na povrt­njake............... 400,00 kuna

– na voć­njake.................. 500,00 kuna

– na vinograde................. 500,00 kuna

– na livade....................... 200,00 kuna

Porez na nekorištene poduzetničke nekretnine

Članak 9.

Porez na nekorištene
poduzetničke nekretnine plaća se 10,00 kuna po četvornom metru korisne
poduzetničke nekretnine godiš­nje.

Porez na neizgrađeno
građevno zem­ljište

Članak 10.

Porez na neizgrađeno
građevno zem­ljište plaća se 3,00 kune po četvornom metru neizgrađenog
građevnog zem­ljišta.

Porez na tvrtku
odnosno naziv

Članak 11.

Porez na tvrtku
odnosno naziv plaćaju godiš­nje, pravne i fizičke osobe koje su obveznici
poreza na dobit ili poreza na dohodak, a re­gistrirane su za obav­lja­nje
djelatnosti u slijedećim iznosima:

PRAVNE OSOBE

– pravne osobe sa
sjedištem poduzeća na području Općine Marija Gorica 1.200,00 kuna,

– pravne osobe koje
nemaju sjedište u općini Marija Gorica, a imaju poslovne jedinice na području
općine 1.800,00 kuna,

– pravne osobe upisane
u re­gistar, a neaktivne oslobađaju se plaća­nja poreza na tvrtku do trenutka
aktivira­nja odnosno početka poslova­nja.

FIZIČKE OSOBE

– zanatske rad­nje –
500,00 kuna

– trgovačke rad­nje –
750,00 kuna

– ugostite­ljske rad­nje
– 750,00 kuna

– prijevoznici –
750,00 kuna.

Ako je na istom
objektu istaknuto više tvrtki, odnosno naziva iste pravne i fizičke osobe,
plaća se samo jedan spomenuti iznos poreza.

Ako postoji više
vlasnika obrtničke rad­nje ili poduzeća, plaća se samo jedan porez.

Poslovne jedinice u
sastavu pravne i fizičke osobe (prodavaonice, pogoni i radionice) plaćaju 50%
propisanog poreza na tvrtku, odnosno naziv, ako stavkom 1. ovog članka nije
drukčije određeno.

Članak 12.

Tvrtkom, odnosno
nazivom u smislu članka 8. ove Odluke, smatra se ime pravne i fizičke osobe pod
kojim poduzeće ili rad­nja posluje, osim natpisa na klupama, stolovima i
otvorenim prodajnim mjestima na tržnici na kojima se prodaju živežne namirnice
te natpisa što ih građevinska poduzeća ističu na gradilištima.

Članak 13.

Porez na tvrtku
odnosno naziv plaća se u roku od 15 dana od dana dostave rješe­nja kojim je
porez na tvrtku odnosno naziv utvrđen.

Ako se tvrtka upiše u
re­gistar tijekom godine plaća se razmjerni dio poreza na tvrtku, odnosno naziv
iz članka 8. ove Odluke.

Članak 14.

Obveznik poreza na
tvrtku, odnosno naziv dužan je tvrtku, odnosno naziv, promjenu imena tvrtke
odnosno naziva i svaku drugu promjenu što utječe na visinu poreza prijaviti
nadležnom tijelu za financijske poslove u roku od 15 dana od upisa u re­gistar,
odnosno od nastale promjene.

III. PRIJELAZNE I
ZAVRŠNE ODREDBE

Članak 15.

Poslove u svezi
utvrđiva­nja i naplate općinskih poreza iz ove Odluke obav­ljat će Porezna
uprava Zagreb – Ispostava Zaprešić, teme­ljem posebnog ugovora.

Članak 16.

Stupa­njem na snagu
ove Odluke prestaje važiti Odluka o općinskim porezima klasa: 410-01/96-01/65
od 28. ožujka 1996.  (»Službeni glasnik
Općine Marija Gorica« broj 2/96).

Članak 17.

Ova Odluka objavit će
se u »Narodnim novinama« i »Službenom glasniku Općine Marija Gorica«.

Članak 18.

Ova Odluka stupa na
snagu osmi dan od objave u »Narodnim novinama«, a primje­njuje se od 1. siječ­nja
2002.

Klasa:
021-05/01-03/079
Urbroj: 238/32-01-1
Marija Gorica, 13. prosinca 2001.

Predsjednica
Općinskog vijeća
**Marica Jančić,** v. r.

Odluka, NN 119/2001-2040